في يوم من الأيام، مدرس كان بيتكلم مع طلابه. مسك كباية مية وسأل الفصل، "تفتكروا الكباية دي تقل قد ايه؟"
إجابات الطلبة كانت بين ٢٠ جرام و٥٠٠ جرام. "الوزن نفسه مش مهم. المهم انت هتمسكها قد ايه. لو مسكتها لدقيقة، مفيش مشكلة. لو مسكتها لساعة، دراعي اليمين هيوجعني. لو مسكتها ليوم كامل، هتضطروا تتصلوا بالإسعاف. هو نفس الوزن بالظبط، بس كل ما امسكها وقت اطول، كل ما تقل اكتر."
لو شلنا همومنا طول الوقت، عاجلاً ام آجلاً، مش هنقدر نكمل، والحمل هيبقى تقيل اكتر واكتر."
"اللي لازم تعملوه انكم تحطوا الكباية، ترتاحوا شوية قبل ما تشيلوها تاني."
لازم نحط الحمل على جنب ساعات، عشان نقدر نرتاح ونقدر نكمل.
فقبل ما تروحوا البيت من الشغل النهاردة، حطوا هم الشغل على جنب. متاخدوهوش معاكم البيت. تقدروا تشيلوه تاني بكرة.
مهما كان الحمل اللي شايلينه على كتافكم دلوقتي، حطوه على جنب لحظة لو تقدروا.
على حسب كلام المدرس، ممكن تحس بـ        _    لو حطيت الحمل على جنب شوية.
توتر اكتر تقل اكتر راحة اكتر سعادة اكتر